**Paşazadə İlqar Tahir oğlu** (5 aprel 1963, Bakı) — filoloq-dilçi, teleradio jurnalisti, ssenarist, "MİR" Dövlətlərarası Teleradio Şirkətinin Azərbaycan Milli Nümayəndəliyinin direktoru (2002-bu günədək), filologiya üzrə Fəlsəfə doktoru (2007), Azərbaycan Respublikasının əməkdar jurnalisti (2010). Prezident İlham Əliyevin 7 noyabr 2016-ci il Sərəncamı ilə 3-cü dərəcəli "Vətənə xidmətə görə" ordeni, Rusiya Federasiyasının Prezidenti Vladimir Putinin 13033 N-li 17 oktyabr 2012-ci Fərmanı ilə "Dostluq" ordenilə təltif edilib.

Həyatı
------

Paşazadə İlqar Tahir oğlu 1963-cü il aprel ayının 5-də Bakı şəhərində anadan olub. 1980-ci ildə Bakı şəhərində 167- saylı orta məktəbi bitirib. 1985-ci ildə S.M.Kirov adına Azərbaycan Dövlət Universitetinin filologiya fakültəsinin əyani şöbəsini bitirib. Tələbəlik illərindən mərkəzi və Respublika mətbuatında, o cümlədən "Komsomolskaya pravda" qəzetində məqalələri dərc olunub.

1986-cı ildə təyinatla Azərbaycan SSR-nın Nazirlər Sovetinin yanında Dövlət televiziya və radio Komitəsinə işləməyə göndərilib. 1989-cu ildə SSRİ Jurnalistlər Birliyinə üzv seçilib. Kiçik redaktordan baş redaktor vəzifəsinə kimi yüksəlib. 1992-ci ildən Respublika Radiosunun rus dilində verilişlər Yaradıcılıq birliyinə başçılıq edib. 1997-ci ildə Dövlət Televiziyasının "Xəzər" redaksiyasına baş redaktor vəzifəsinə təyin olunub. Gündəlik "Den" (Gün) və "Üz-üzə" verilişlərinə rəhbərlik edib.

2002-ci il dekabrın 11-də "Mir" Dövlətlərarası Teleradio Şirkətinin Milli Nümayəndəliyinə direktor təyin edilib. 2007-ci ildə namizədlik dissertasiyasını müdafiə edib.

Ailəlidir. İki övladı var.

İ.Paşazadənin monoqrafiyasının üz hissəsi.

Mükafatları
-----------

Həsən bəy Zərdabi adına "Qızıl qələm", Mikayıl Müşfiq adına "Azərbaycan bayrağı", BMT-nin Ümumdünya Beynəlxalq və dünya Dinlərarası Federasiyasının "Sülh səfiri" media-mükafatlarının laureatıdır. 2008-ci ildə MDB Parlamentlər Assambleyasının və "Mir" Dövlətlərarası Teleradio şirkətinin "Drevo Drujbı" (Dostluq ağacı) "qızıl" medalı ilə təltif olunub.

2010-cu il 21 iyulda Azərbaycan Respublikasının Prezidenti İlham Əliyevin sərancamı ilə "Azərbaycan mətbuatının inkişafında xüsusi xidmətlərinə görə" "Əməkdar jurnalist" fəxri adına layiq görülüb.

2012 –cu il 17 oktyabrda Rusiya Federasiyasının Prezidenti Vladimir Putinin fərmanı ilə "Televiziya və radionun inkişafında böyük xidmətlərinə və uzun, səmərəli fəaliyyətinə görə" "Dostluq" ordeni ilə təltif olunub.

2016-cı il 7 noyabrda Azərbaycan Respublikasının Prezidenti İlham Əliyevin fərmanı ilə Teleradio sahəsində xüsusi xidmətlərinə görə 3-cü dərəcəli "Vətənə xidmətə görə" ordeni ilə təltif olunub.

İstinadlar
----------

1. 1 2  "Новости Азербайджана – МТРК «МИР»О филиале". az.mirtv.ru. 2020-02-27 tarixində arxivləşdirilib. İstifadə tarixi: 8 sen 2022.
2. ↑  ""Ən əsası səhihlik və səmimilikdir"". medeniyyet.az. 2022-09-08 tarixində arxivləşdirilib. İstifadə tarixi: 8 sen 2022.
3. 1 2  "Azərbaycan Respublikasının mətbuat işçilərinə fəxri adların verilməsi haqqında Azərbaycan Respublikası Prezidentinin Sərəncamı » Azərbaycan Prezidentinin Rəsmi internet səhifəsi". president.az. 2022-09-08 tarixində arxivləşdirilib. İstifadə tarixi: 8 sen 2022.
4. 1 2  Azərbaycan Respublikasının televiziya və radio işçilərinin təltif edilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI
5. ↑  ""Mir" Dövlətlərarası Teleradio Şirkətinin Azərbaycandakı Milli nümayəndəliyinin direktoru Rusiyanın "Dostluq" ordeninə layiq görülmüşdür". azertag.az. 2021-02-22 tarixində arxivləşdirilib. İstifadə tarixi: 8 sen 2022.
6. ↑  "Batırşin MİR əməkdaşlarını təbrik etdi". 2022-09-09 tarixində arxivləşdirilib. İstifadə tarixi: 8 sen 2022.